google/wiki40b huggingface dataset:
Helmer Hanssen

Biografi

Hanssen var en erfaren ispilot etter at han hadde drevet med selfangst i farvannene rundt Spitsbergen.
Fra 1903 til 1905 deltok Hanssen på Amundsens ekspedisjon som var den første til å seile gjennom Nordvestpassasjen. I løpet av ekspedisjonen lærte Hanssen av inuittene hvordan man skulle kjøre hundeslede. I 1910 startet Hanssen, Amundsen, Olav Bjaaland, Sverre Hassel og Oscar Wisting ferden mot Sydpolen. Hanssen var tatt med på grunn av sin gode kunnskap om hundekjøring og var i tillegg ansvarlig for navigering. Han hadde hovedkompasset på sin slede, sleden var spesialkonstruert slik at den var uten stål som kunne ha påvirket kompasset.
Den 14. desember 1911 nådde ekspedisjonen polpunktet. På grunn av at Amundsen ville sikre seg at de faktisk hadde nådd polpunktet ble det gjort flere målinger og blant annet Hanssen ble sendt ut for å sirkle inn polpunktet, se Polheim. På en av disse turene er det i ettertid beregnet at Hanssen på det minste var kun 60 meter fra selve polpunktet.
I 1919 var Hanssen kaptein ombord på «Maud». Denne gangen var Nordøstpassasjen målet. Ekspedisjonen startet fra Oslo 24. juni 1918. På denne ekspedisjonen ble forholdet mellom Amundsen og Hanssen dårlig. Da ekspedisjonen nådde Nome i Alaska 27. juli 1920, ble Helmer Hanssen og andre av mannskapet avskjediget. Det er ikke klart hva som var årsak til bruddet. Hanssen måtte ta seg jobb i Nome for å tjene penger til billetten hjem.
Helmer Hanssen fortsatte likevel med polarekspedisjoner. I 1924 var han hundekjører for en britisk ekspedisjon til Svalbard, og senere krysset han Nordaustlandet, den nest største av Svalbard-øyene. Han var også med en tysk filmekspedisjon til Svalbard og Grønland. Til slutt ble han skipskontrollør i Tromsø til han pensjonerte seg i 1940.
I 1906 ble han utnevnt til ridder av St. Olavs Orden «for kjæk sjømandsdaad». Han mottok Fram-medaljen og Sydpolsmedaljen.
Da Hanssen døde i 1956 ble han gitt begravelse på statens bekostning. Han ble gravlagt i Tromsø.

Helmer Hanssen i ettertid

Helmer Hanssen har fått veier eller gater oppkalt etter seg i Tromsø, Trondheim og Stavanger og med skrivemåten Helmer Hansen i Narvik. Hanssen er avbildet på haleflaten på LN-NIB, en av Norwegian Air Shuttles Boeing 737-800. Et minnesmerke over Hanssen er ble avduket ved Polaria i Tromsø 14. desember 2011. En bronsestatue i helfigur utført av Per Ung viser Hanssen med slede og hundespann på Sydpolen.
Choctaw County gasskraftverk

Choctaw County gasskraftverk er et varmekraftverk i Choctaw County i Mississippi, USA. Anlegget har en installert produksjonskapasitet på 848 MW, fordelt på 4 turbiner. Operatør er energiselskapet Reliant Energy Co. 
Kraftverket stod ferdig utbygd i 2003. Brenselkilden er naturgass.
Morgengave

Morgengave er en tradisjon som går ut på at brudgommen gir en gave til bruden morgenen etter bryllupet. Det kan for eksempel dreie seg om et smykke. Men det kan også for eksempel være en sum penger som da gjerne er ment med tanke på å forsørge henne dersom ektemannen dør. I noen tilfelle har morgengaven hatt tilknytning til inngåelsen av et morganatisk ekteskap. Morgengaven var da alt hun kunne vente seg av ektemannen, og ikke alle de rettighetene han og hans familie hadde.
Morgengave har også blitt brukt som betegnelse for en innrømmelse fra et statsoverhode, stort sett monarkisk, når han bestiger tronen. Oscar I ga Norge eget orlogsflagg som morgengave, i tillegg til at han lot det norske unionsvåpenet ha like stor plass til begge rikers våpenskjold, og Norge fikk egen kongekrone. I tillegg lot han unionskongens i Norge være «Norges og Sveriges konge», ikke «Sveriges og Norges konge», som tittelen hadde vært i Carl XIII og Carl XIV Johans regjeringstid. Karl IV skulle gi Norge i morgengave å fjerne stattholdertittelen, men da det kom press fra svenske politikere, valgte han ikke å fullføre dette. Oscar II fjernet stattholdertittelen som morgengave.
Charlotte Speedway

Charlotte Speedway var arena for NASCARs første Strictly Stock-løp (nå Nextel Cup) den 19. juni 1949.

Detaljer

Charlotte Speedway var en jordbane på omkring én kilometers lengde.

1949

Bob Flock startet først (pole position). Glenn Dunnaway ble først erklært som vinner, men en inspeksjon av bilen hans etter løpet avslørte at den var utstyrt med ulovlige fjærer, og han ble diskvalifisert. Jim Roper ble erklært den offisielle vinneren av løpet. Dette var den første av bare to løp i Ropers NASCAR-karriere. Andre kjente førere som fullførte blant de ti øverste var Fonty Flock, Red Byron, Tim Flock og Curtis Turner. Sara Christian kom på 14.-plass, og ble dermed den første kvinnen som deltok i NASCAR noen sinne.
Hyacinthe-Louis de Quélen

Bakgrunn

Hyacinthe-Louis de Quélen var av adelsslekten Levieux sire de Quélen, fra Bretagne. Hans motto «Em Pob Emser Quelen" og en eldre språklig versjon av det bretonske uttrykk «Bedre død enn vanære» er gjengitt i glassmaleri i lasaristenes kirke i rue de Sèvres. 
Han ble utdannet ved Collège de Navarre.

Prest

Hyacinthe-Louis de Quélen ble presteviet 14. mars 1807. Han var deretter i ett års tid generalvikar i Saint-Brieuc, og ble deretter sekretær for kardinal Fesch, som var Napoleon Bonapartes onkel. Etter at Fesch ble sendy tilbake til bispedømmet Lyon av Borubonerne, gjorde de Quelen prestetjeneste i St. Sulpice og ved militærhospitaler. Han ble deretter spiritual for erkebispedømmet Paris' skoler, og så generalvikar.

Biskop

Den 1. oktober 1817 ble han utnevnt av pave Pius VII til hjelpebiskop i Paris, og han ble bispeviet av erkebiskopen av Besançon, Gabriel Cortois de Pressigny, den 28. oktober samme år. 
Den 7. oktober 1819 ble han utnevnt til koadjutor til erkebiskop Alexandre Angélique de Talleyrand-Périgord. Paven bekreftet utnevnelsen 17. desember samme år.

Erkebiskop av Paris

Ved forgjengerens død 20. oktober 1821 ble han den neste erkebiskop av Paris.
Politisk støttet han Bourbonkongene Ludvig XVIII og Karl X. De konstitudjonelle biskoper fra revolusjonstiden avviste han og viste seg i ord og habitus som en representant for Ancien Régime.
Erkebiskopen inntok som den legitimist han var en distansert holdning til julirevolusjonen til Louis-Philippe I, og etter 1830 trakk han seg tilbake fra den politiske sfære.
Den 14. februar 1831 fant det sted en minnemesse i kirken St-Germain-l'Auxerrois i Paris for den elleve år tidligere myrdede hertugen av Berry, som var en symbolfigur for Restaurasjonen. Deretter kom det til voldelige protester, og under dem ble bispepalasset sørsiden av  Notre-Dame-katedralen, som allerede var blitt skadet under julirevolusjonen, nå fullstendig ødelagt. Erkebiskop Quélen fant tilflukt i Dames du Sacré-Coeurs konvent i Rue de Varenne, og der residerte han til sin død.
Quélen var fra 1824 medlem av Académie française. 
Han viste stor sjelesorgerisk innsats under koleraepidemien i Paris i 1832. Samme år approberte han den mirakuløse medalje etter Catherine Labourés visjon. I 1835 initierte han etter oppfordring fra Frédéric Ozanams de innflytelsesrike fasteprekener av Henri Lacordaire i Notre-Dame.
Erkebiskop Hyacinthe-Louis de Quélen ble bisatt i kapellet Saint-Marcel i Notre-Dame.
Dyster gård

Dyster gård er, sammen med Ås, Ris og Treider, en av fire urgårder i Ås kommune. Disse gårdene hadde store områder som var avgrenset av vassdrag, men etter hvert ble urgårdsområdene stykket opp i mindre gårdsområder.
Gården har en markert gårdsbebyggelse, med hovedbygning fra slutten av 1600-tallet. Det er også registrert fornminner i området.
Ås stasjon ble utskilt fra Dyster i 1879, og dette var starten på utviklingen av Ås sentrum. Dette viser den nære tilknytningen kulturlandskapet har hatt til Ås sentrum, og Dyster gård sin verdi som dokumentasjon av stedshistorien.
Gården utgjør i dag cirka 500 dekar og driver med ammekuer, korn og frøproduksjon.
1. divisjon basketball for menn 2004/05

1. divisjon basketball for menn 2004/05 var det nest øverste nivået i norsk basketball for menn 2004/05-sesongen. Ammerud vant grunnserien foran Fjellhamar Stallions og Gimle.
Chuzhou (Huai'an)

Chuzhou (kinesisk: 楚州区; pinyin: Chǔzhōu Qū) er et bydistrikt i byprefekturet Huai'an i provinsen Jiangsu i Folkerepublikken Kina.
Det har et areal på 1.439 kvadratkilometer og teller ca. 1,23 millioner innbyggere (2001).
No Regrets

No Regrets er en sang skrevet av Tom Rush som ble spilt inn og gitt ut på singel med Tom Rush i 1968. Sangen ble også gitt ut på albumet The Circle Game senere samme år.
Ann-Margret og Lee Hazlewood spilte inn sangen og ga den ut på albumet The Cowboy & The Lady i 1969.
Vestfossen kapell

Historie

I 1862 ble byggingen av Vestfossen bedehus startet, dette stod ferdig i 1863. Etter hvert kom det ønsker om å få gudstjenester til Vestfossen, og dette ble innvilget på den betingelse at bedehuset ble omgjort til kapell. Vestfossen kapell ble innviet 2. mai 1902.

Kapellet

Kapellet ble bygd som en en-etasjes bygning, og tårnet ble bygd ca 1920. I nyere tid er det satt opp et tilbygg, som brukes som forsamlingslokale. Altertavlen er delvis er utført i alabast, og er trolig fra 1400-tallet. Den har tidligere vært i tidligere Berg kirke, og Haug kirke, men overlevde brannen der i 1818, sterkt brannskadet. Altertavlen har stått i Vestfossen kapell siden 1902. Den ble restaurert av Riksantikvaren i 1987, og skal flyttes til Vestfossen kirke.
Otini

Taksonomi

Marks et al. (1999) delte uglefamilien (Strigidae) inn i tre underfamilier; Striginae, Surniinae og Asioninae. Imidlertid har nye molekylære beviser (Wink et al. (2008) og Fuchs et al. (2008b)) ført til en mindre justering av den opprinnelige inndelingen. Ninoxinae erstatter Asioninae og øreugler har blitt plassert som et tribus under Striginae.
Striginae er videre inndelt i seks tribus; Otini, Asionini, Megascopini, Pulsatricini, Strigini og Bubonini.
Huaqing Chi

Huaqing Chi (kinesisk: 华清池) er en varm kilde i Kina. Den ligger omlag 25 km øst for Xi'an i bydistriktet Lintong i provinsen Shaanxi, i den sentrale delen av landet, 900 km sørvest for hovedstaden Beijing. Huaqing Chi ligger 599 meter over havet, ved nordre del av Li-fjellene.
We Bought a Zoo

Handling

Benjamin Mee (Matt Damon) har nettopp mistet kona, bestemmer seg for å åpne en dyrepark på landet, og flytter dermed hele familien fra storbyen for å renovere en dyrepark midt i ingenmannsland, selv om han ikke har noen som helst erfaring fra bransjen. Særlig den rebelske 14-årige sønnen Dylan (Colin Ford) er misfornøyd med denne avgjørelsen og prøver ikke å skjule det heller, men Benjamin er bestemt på å få det til. Men dyreparken lider av finansielle problemer, og filmen følger Benjamin og resten av staben mens de kjemper for å få stablet den på beina og åpne den for publikum igjen.
Benjamin utvikler også en god tone med parkens formynder, Kelly (Scarlett Johansson), som har en stor forkjærlighet for dyrene og som til å begynne med tviler på om han har erfaring nok til å greie den store oppgaven. Dylan, på sin side, former et bånd med kusinen til Kelly, 13-årige Lily (Elle Fanning), en snill og sympatisk jente som i hele sitt liv har blitt hjemmeskolert og som i likhet med ham selv føler seg ensom.
Katholm

Katholm er et gammelt herresete som ble opprettet i 1545 av Christen Fasti. Katholm ligger i Ålsø Sogn i Norddjurs Kommune i Danmark. Hovedbygningen er oppført i 1588–1591. Den ble fredet i 1918.
Riksmarskal Skeel kjøpte herregården i 1616 og han fikk oppført vestfløyen på bygningen i 1622. Katholm var i familien Skeels eie gjennom flere generasjoner og øket i denne perioden eiendommen med mange tønner hartkorn.
Herregården hadde flere eiere i tidsrommet 1684-1823 inntil det ble overtatt av statskassen i 1823. De fleste store gårder av denne typen ble i slike tilfeller stykket opp, men det ble ikke gjort med Katholm. 
I 1839 ble eiendommen kjøpt av Adolph Wilhelm Dinesen, som utbedret selve driften av eiendommen og avskaffet det strenge hoveriet bøndene på gården var underlagt.
I 1916 ble eiendommen solgt ut av familien Dinesen og overtatt av hoffjegermester Holger Collet, en etterkommer av den norskfødte Bernt Anker Collet.
Colletfamilien er fremdeles eiere av Katholm Gods, som er på 1170 hektar.
Kraseophylla

Utseende

En middelsstor (15–18 millimeter), bred, kastanjebrun oldenborre. Forkroppen er tett kledt med lange, gulaktige hår. Antennene består av ti ledd, der de tre ytterste danner en vifte med lange blader. Pronotum har rundede sider. Dekkbvingene er spredt kledt med korte hår.

Utbredelse

Arten er utbredt i Sør-Afrika (Eastern Cape, Transvaal).
Aftonbladet

Historie

Aftonbladet ble grunnlagt 6. desember 1830 av Lars Johan Hierta, som tross sin adelige byrd var liberal og for ytringsfrihet. I løpet av historien har avisen bekjent seg til ulike politiske ideologier.
I de første tjue årene, i den såkalte Hierta-epoken 1830-1851, blir Aftonbladet ledende i Sveriges liberale avisverden. Konservative krefter, fremfor alt kong Karl Johan, forsøkte å stoppe avisen, men lyktes ikke. 
Med August Sohlman som redaktør, 1851-1874, fortsatte avisen sin liberale linje, men etter hans død ble avisen mer og mer konservativ og tysk-vennlig. Brokiga blad, Sveriges første ukeblad i farver, utkom 1907-1930. Halvukesopplaget, som startet i 1890, ble en stor suksess. Den hadde på det meste 150 000 abonnenter, og ble lest av en halv million svensker. 
I perioden 1929-1956 ble Aftonbladet eid av Torsten Kreuger, bror til Ivar Kreuger. P G Peterson var sjefredaktør 1933–1956 og arbeidet med å gjenskape avisens tillit. Avisen hadde nemlig støttet Tyskland politisk under Hitlers regime, og fremført synspunktet om at det var en mer fredelig løsning å la Hitler ta over Europa.
Svensk LO tok over eierskapet i perioden 1956-1996. Et rekordstort opplag på 1960-tallet ble etterfulgt av nedgang på 1970-tallet. Sjefredaktørene Thorbjörn Larsson og Rolf Alsing fornyet avisens innhold og form på 1980-tallet og 1990-tallet. Etter hundre år i Klara flyttet Aftonbladet i 1989 til Globen City.
I 1996 kjøpte det norske mediekonsernet Schibsted 49,9 prosent av Aftonbladet. Samme år gikk Aftonbladet forbi Expressen i opplag og ble dermed Sveriges største avis. I 1997 tiltrådte Anders Gerdin som sjefredaktør og ansvarlig utgiver.
Mot slutten av 1990-tallet ble trykkingen av avisen samordnet med morgenavisen Svenska Dagbladet i et nybygd og sameid trykkeri i Stockholm-forstaden Akalla.
I slutten av juni 2006 valgte Aftonbladet å høyne prisen på sine aviser. For tiden koster et eksemplar av avisen mandag-lørdag 9 kroner, på søndager koster avisen 10 kroner.

Ikke bare en avis

Aftonbladet sender daglig radionyheter på stasjonene Rix FM og Lugna Favoriter. Den 9. oktober 2006 startet den egne tv-kanalen Aftonbladet TV 7 med sendinger i det digitale bakkenettet, digitale satellitnettet og via det digitala kabel-TV-nettet. Aftonbladet har også gjort flere mindre vellykkede forsøk på digital-tv-satsinger via nettverkene Com Hem og Canal Digital.

Aftonbladet.se

Aftonbladet.se er avisens hjemmeside på internett. Ifølge avisen selv var den i 2005 Nordens mest besøkte avishjemmeside med over to millioner besøkende daglig. Sjefredaktør og ansvarlig utgiver er Kalle Jungkvist (september 2006).
Aftonbladet.se ble etablert i 1994 da bilaget Aftonbladet Kultur ble publisert på internett. Året etter begynte Aftonbladet.se å publisere nyheter. Siden da har flere tjenester, som nettradio, nett-tv og betalingstjenester blitt lagt til.
Judo under Sentralamerikanske og karibiske leker 1990

Judo under Sentralamerikanske og karibiske leker 1990. Judo var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var sjuende gangen som judo var med i de sentralamerikanske og karibiske leker. Det ble konkurrert i åtte klasser for menn og åtte for kvinner. Alle tapende semifinalister fikk bronsemedaljer. Cuba ble beste nasjon med tretten gullmedaljer foran Puerto Rico med to.
Nicky Allt

Tidlig liv

Allt er en eldste barn fra en familie på fem; hans far jobbet som en fagforenings tillitsvalgt i en rekke fabrikker. Fra 1965-72 gikk han på St. Mary's Romersk-katolske Infant og Junior skoler i Kirkby. Fra 1972 og framover, gikk han på St. Kevins Comprehensive i Kirkby til 1977. Som ung drømte han om å bli sjømann eller dokk-arbeider. Han levde som ung, en nomadisk livsstil, emigrerte til Sør-Afrika og Amerika, og bodde og arbeidet på ulike byggeprosjekter, i London, Jersey, Bournemouth, Tyskland og Spania, og en rekke andre byer rundt om i verden.

Karriere

Hans første suksess kom som forfatteren av The Boys From The Mersey, en bestselgende bok om sine reiser som Liverpool-supporter fra midten av 1970-tallet til tidlig 1990-tallet. Allts neste bok, Here We Go Gathering Cups in May var skrevet med seks andre forfattere om Liverpool FC sine 7 Serievinner- og Champions League-finaler.

Allt's første skuespill, Brick Up The Mersey Tunnels, skrevet i samarbeid med en annen Liverpudlian, Dave Kirby, ble en stor lokal hit i Liverpool's Royal Court Theatre. Stykket, en komedie, som handler om en rivalisering mellom Wirral og Liverpool, som ender i en surrealistisk blokkering av Mersey Tunnels, for å stoppe "posh Wirraliens" fra å komme gjennom for å ta opp Liverpool jobber, ble til slutt sett av over 130.000 mennesker. 
I Liverpool-teater folklore, ble det uttalt at det reddet den historiske Royal Court Theatre fra å stenge sine dører. Stykket som hadde sin premiere i 2006, gikk på sin 4. sesong i 2009 på Liverpool Royal Court Theatre.

Allt's neste venture i teateret var å skrive og produsere show-hiten, One Night in Istanbul, som ble The Empire Theatre raskeste solgte show, etter å ha blitt sett av 25000 mennesker i løpet av en kort vårsesong 2009. Showet hadde gjentatt suksess på The Liverpool Empire, og i den splitter nye Grand Canal Theatre i Dublins havneområde. Dette stykket har senere blitt gjort til film.

I midten av mai 2011 ble et omarbeidet og Dublin-tilpasset stykke av Brick Up The Mersey Tunnels satt opp på Grand Canal Theatre, i Dublin, Irland med navnet Blow Up The Liffey Bridges. Et stykke som omhandler en delt by med 13000 taxier og 3 scousere. Dette stykket fikk dårlige kritikker.

Til høsten 2011 blir det satt opp et nytt stykke i Royal Court Theatre, Liverpool som handler om Liverpool FC's 119-årige historie You’ll Never Walk Alone – The Legend Of Liverpool FC. Premieren blir 30. september og foreløpig siste spilledag er satt til 29. oktober.
Nicky var også med å starte Liverpool supporternes fagforening, Spirit of Shankly og hjalp dem i deres forarbeid og møter i januar og februar 2008.
Allt bor i Liverpool med sin kone og tre barn.
Papilio zalmoxis

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Papilio zalmoxis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Telegramadresse

Telegramadresse er en adresse beregnet på et telegram eller en melding på fjernskriver. Telegramadressen inneholder, foruten selve meldingen, mottakerens telegramadresse og en kommunikasjonskode, postadresse og adressatens registrerte adresse. Denne skal være lett leselig og bestå av ikke mer enn ti bokstavar og en referanse til det selskapet hvor telegramadressen er registrert. For eksempel, i stedet for full adresse og navnet på adressaten skal det i stedet være et lett forståelig ord. Navn på byer, elver eller jernbanestasjoner, o. l. er ikke tillatt, heller ikke ord som kan oppfattes som reklame.
Øla

Geografi

Vassdraget har sitt utspring fra et myrområde i Øvre Mosahola (1416 moh) ved fjellet Saukampen (1659 moh) i Jotunheimen. Første del av elvestrengen, Sandåa, er 6,6 km lang og renner først mot øst-sørøst gjennom Nedre Mosahola og Sandådalen før den dreier øst-nordøst og ned i Skjedalsvatn (920 moh). Fra Skjedalsvatn dreier elven i øst-sørøstlig retning ned Øldalen og renner ut i Lågen ca 3 km nordvest for Vinstra. Nedbørsfeltet har bare ett tjern (ca 150 daa) av betydning. Total lengde på vassdraget er 17,9 km. På sin vei ned til Lågen tar Øla opp et tyvetalls elver og bekker fra sørvest men bare en av betydning fra nord.

Vern

NVE sa 8. februar 2013 nei til søknad fra Øla Kraftverk AS om tillatelse til bygging av Øla kraftverk i Nord-Fron kommune i Oppland. Bakgrunn for avslaget var hensyn til rødlistede arter og naturtype med stor verdi.
Changle (Weifang)

Changle (kinesisk: 昌乐县; pinyin: Chānglè Xiàn) er et fylke i provinsen Shandong i Folkerepublikken Kina. Det er del av byprefekturet Weifang.
Befolkningen var på 603 762 innbyggere i 1999.

Samferdsel

Qingdao-Taiyuan høyhastighetstog stanser her på sin vei fra Qingdao til Taiyuan.